Center for Formidling

Frederiksholms Kanal 12

1220 København K

Tlf 33 13 44 11

MOB 41 20 60 19

E-MAIL nynne.bojsen.faartoft@natmus.dk



|  |
| --- |
|  |
|  | 25. februar 2014 |  |  |  |

**Selfies og selviscenesættelse på Nationalmuseet**

Oplev cosplay, foredrag og fotoudstilling, når Nationalmuseet inviterer til en fredag aften i japansk popkulturs tegn.

Om så du allerede er på fornavn med figurerne fra manga-serien ”Highschool of the Dead” eller bare er vildt interesseret i Japan, er du velkommen, når Nationalmuseet forvandler sig til en fejring af japansk popkultur fredag d. 7. marts.
Her holder museet nemlig helt ekstraordinært aftenåbent fra kl. 18.00 – 21.00 og giver dig mulighed for at opleve en række sider af den helt særlige japanske popkultur med alt, hvad det indebærer af selviscenesættelse og selfies.

Aftenen byder blandt andet på to cosplay-shows, hvor du kan se danske cosplayere optræde. Selve ordet ”cosplay” er en forkortelse af ”costume” og ”play” og er et helt særligt japansk popkulturelt fænomen.
Cosplay går ud på, at man klæder sig ud som tegneseriefigurer eller karakterer fra ens yndlingsspil og så opfører scener fra manga- og anime-universet. Mange cosplayere syer deres egne kostumer, som ofte er overdådige og gennemført ned til mindste detalje.

Alle er selvfølgelig velkomne til at komme til arrangementet iført eget kostume – om så det er hjemmesyet eller ej.

Du kan også opleve to oplæg. I det ene giver en cosplayer et indblik i den kreative subkultur i Danmark, som dyrker den japanske popkultur. Det andet oplæg er en samtale med to bloggere, som fortæller om japanske skønhedsidealer og selviscenesættelse med afsæt i den japanske fotobås, som du kan se og prøve i Nationalmuseets særudstilling ”Pigen og Parasollen – Japan i fotostudiet”. Her kan du til slut forevige dig selv på ægte japansk selfie-manér, og du får selvfølgelig purikura-klistermærkebillederne med hjem.

*Gratis adgang. Der vil være mulighed for at købe mad og drikke.*

Læs mere på: <http://natmus.dk/nationalmuseet/aktiviteter/museum-late/>

**For yderligere oplysninger kontakt:**

Nynne Bojsen Faartoft, presse- og kommunikationsmedarbejder. Tlf.: 4120 6019.